Diari Oficial de la Generalitat Valenciana


Sumari del DOGV 5024, del 09-06-2005 (2005/6004)

Informació pública del projecte modificat de reparcel·lació de la unitat d'execució P-2 de les normes subsidiàries de Xaló.
---------------------------------------------------------------------------------------------------------------------------

### Dades del document

Número de DOGV
:   5024

Data del DOGV
:   09-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6004


Organisme emissor
:   Ajuntament de Xaló

Tipus de document
:   Anunci

Informació pública del projecte modificat de reparcel·lació de la unitat d'execució P-2 de les normes subsidiàries de Xaló. [2005/F6004]
  
S'exposa al públic que pel Decret d'Alcaldia de data 25 d'abril de 2005 es va adoptar el següent acord:
  
«Primer. Sotmetre a informació pública el projecte modificat de reparcel·lació de la unitat d'execució P-2 de les normes subsidiàries de Xaló, presentat per la mercantil adjudicatària del programa d'actuació integrada de la unitat d'execució P-2, Murtes, Iniciatives Urbanes i Gestió, SL, amb data 23 de març de 2005.
  
Segon. Procedir a la notificació a tots els titulars que s'acredite que puguen tindre algun dret real sobre els immobles afectats per la reparcel·lació forçosa.
  
Tercer. Expedir edicte d'informació pública que es farà públic en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i advertir de la possibilitat de formular al·legacions. El període d'informació pública serà de 20 dies, que començaran a computar-se a partir de la publicació de l'anunci corresponent en el Diari Oficial de la Generalitat Valenciana.
  
Quart. La documentació estarà a disposició de tots els interessats a les oficines municipals situades al carrer de l'Església, 27, de Xaló, en dies i hores hàbils.»
  
Contra esta resolució, que no exhaurix la via administrativa, constituïx un acte de tràmit, no decidix directament ni indirectament el fons de l'assumpte, i no determina la impossibilitat de continuar el procediment, cosa per la qual, d'acord amb el que s'establix en l'article 107.1 de la Llei de Règim Jurídic de les Administracions Públiques i Procediment Administratiu Comú, no és procedent cap recurs administratiu.
  
Així mateix, de conformitat amb el mateix article, els interessats podran formular oposició a este acte administratiu de tràmit, i formular les al·legacions que estimen pertinents per a la seua consideració en la resolució que pose fi al procediment.
  
Així mateix, tampoc es podrà interposar cap recurs contenciós administratiu, atés que no es complixen els pressupòsits legals de l'article 25 de la Llei de la Jurisdicció Contenciosa Administrativa, ja que el recurs contenciós administratiu és admissible en relació amb les disposicions de caràcter general i amb els actes expressos i presumptes de l'administració pública que pose fi a la via administrativa, ja siguen definitius o de tràmit, si estos últims decidixen directament o indirectament el fons de l'assumpte; circumstància esta última que no es complix.